Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: nyilvánosságáról szóló 1992. évi LXIII. törvény 4/A. §
Paragraph Index: 1472

(8) A tagállamok felügyeleti hatóságai kulcsfontosságú szerepet játszanak ebben a szerzõdéses mechanizmusban, mivel õk biztosítják, hogy továbbításukat követõen a személyes adatok megfelelõ védelemben részesüljenek. Kivételes esetekben, amikor az adatexportõrök nem hajlandók vagy nem képesek megfelelõ módon tájékoztatni az adatimportõröket — és fennáll a közvetlen veszélye annak, hogy az érintettek számára súlyos károk keletkeznek —, az általános szerzõdési feltételeknek lehetõvé kell tenniük, hogy a felügyeleti hatóságok ellenõrizzék az adatimportõröket, és — adott esetben — rájuk nézve kötelezõ határozatokat hozzanak. A felügyeleti hatóságoknak rendelkezniük kell megfelelõ hatáskörrel, hogy az általános szerzõdési feltételek alapján megtiltsanak vagy felfüggesszenek adattovábbítást vagy adattovábbításokat azokban a kivételes esetekben, amikor megállapítást nyer, hogy egy szerzõdés alapján teljesített adattovábbításnak vélhetõen súlyosan hátrányos hatása lesz az érintettek számára megfelelõ védelmet biztosító garanciákra és kötelezettségekre.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes